gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4085, del 13-09-2001 (2001/8859)

Informació pública de la convocatòria per a la constitució de borsa de treball per a proveir una plaça d'agent d'ocupació i desenvolupament local en l'Ajuntament de Sollana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8859


Data del document
:   03-09-2001

Organisme emissor
:   Ajuntament de Sollana

Tipus de document
:   Convocatòria

Descriptors 

:   * Sollana
    * administració local
    * concurs administratiu
    * treball temporal
    * desenvolupament rural

Informació pública de la convocatòria per a la constitució de borsa de treball per a proveir una plaça d'agent d'ocupació i desenvolupament local en l'Ajuntament de Sollana. [2001/M8859]
  
D'acord amb el que disposa el Decret d'Alcaldia número 252/2001, de data 29 d'agost de 2001, i la instrucció de la Direcció General del Servei Valencià d'Ocupació i Formació de 28 de març de 2001, els requisits per a accedir a les proves de selecció per a la constitució de borsa de treball per a proveir una plaça d'agent d'ocupació i desenvolupament local en l'Ajuntament de Sollana són els següents:
  
1. Ser espanyol o nacional d'un dels estats membres de la Unió Europea o d'aquells estats als quals siga d'aplicació la lliure circulació de treballadors segons el que disposa la llei estatal que regule esta matèria.
  
2. Tindre complerts 18 anys i no excedir d'aquella edat en què resten menys de 10 anys per a la jubilació forçosa per edat.
  
3. Estar en possessió d'algun dels següents títols:
  
a) Llicenciat en Dret.
  
b) Llicenciat en Econòmiques.
  
c) Llicenciat en Psicologia.
  
d) Graduat Social
  
e) Diplomat en Relacions Laborals
  
f) Llicenciat en Administració i Direcció d'Empreses.
  
4. No patir cap malaltia ni defecte físic que impossibilite el desenvolupament de les corresponents funcions.
  
5. No haver sigut separat mitjançant expedient disciplinari del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.
  
Las persones que reunisquen els esmentats requisits, hauran de presentar les corresponents sol·licituds de participació en la selecció acompanyades de currículum, en un termini de 15 dies hàbils posteriors a la publicació d'aquest edicte en el Diari Oficial de la Generalitat Valenciana en horari de 10.00 a 14.00 hores, en les oficines municipals o mitjançant correu de conformitat amb el que determina la Llei 30/1992, de Règim Jurídic de les Administracions Públiques i Procediment Administratiu Comú, modificada per la Llei 4/1999, enviat a la següent adreça: Ajuntament de Sollana, plaça Major, 2, 46836 Sollana (València).
Diari Oficial de la Generalitat Valenciana


Sumari del DOGV 4081, del 07-09-2001 (2001/8129)

Expedient número SU-43/2001. Laboratori de certificació i assaigs de compatibilitat electromagnètica.
-----------------------------------------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/8129


Data del document
:   26-07-2001

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número SU-43/2001. Laboratori de certificació i assaigs de compatibilitat electromagnètica. [2001/8129]
  
1. Entitat adjudicadora
  
a) Organisme: Universitat de València
  
b) Dependència que tramita l'expedient: Servei d'Inversions
  
c) Núm. d'expedient: SU-43/01
  
2. Objecte del contracte
  
a) Tipus de contracte: subministrament
  
b) Descripció de l'objecte: laboratori de certificació i assaigs de compatibilitat electromagnètica
  
d) Diari oficial i data de publicació de l'anunci de licitació: DOGV Núm. 4.022, de 15 de juny de 2001
  
3. Tramitació, procediment i forma de adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació: 19.856.226 PTA
  
5. Adjudicació
  
a) Data: 26 de juliol de 2001
  
b) Contractista:. Distron, SL.
  
c) Nacionalitat: espanyola
  
d) Import total d'adjudicació: 83.311.190 PTA
Diari Oficial de la Generalitat Valenciana


Sumari del DOGV 3969, del 29-03-2001 (2001/2751)

Informació pública de la sol·licitud d'autorització per a l'abocament al mar, corresponent al projecte de subministrament en alta d'aigües marines per a manteniment de làmines d'aigua/abocament submarí i reubicació remodelació d'estació de bombeig, al terme municipal de Benidorm.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3969

Data del DOGV
:   29-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2751


Organisme emissor
:   Conselleria de Medi Ambient

Tipus de document
:   Anunci

Informació pública de la sol·licitud d'autorització per a l'abocament al mar, corresponent al projecte de subministrament en alta d'aigües marines per a manteniment de làmines d'aigua/abocament submarí i reubicació remodelació d'estació de bombeig, al terme municipal de Benidorm. [2001/M2751]
  
La Sociedad Parque Temático de Alicante SA, amb CIF A-53158077, ha sol·licitat a aquesta Direcció General d'Educació i Qualitat Ambiental (Conselleria de Medi Ambient), autorització per a l'abocament al mar, corresponent al projecte de subministrament en alta d'aigües marines per a manteniment de làmines d'aigua/abocament submarí i reubicació remodelació d'estació de bombeig, al terme municipal de Benidorm (Alacant). Expedient VERMAR 088/99.
  
La qual cosa es fa pública segons disposa l'article 146 del Reglament General per al Desenvolupament i Execució de la Llei 22/1988, de 28 de juliol, de Costes, i l'article 20 del Reglament per a l'execució de la Llei 2/1989, de 3 de març, d'Impacte Ambiental, de la Generalitat Valenciana, perquè en el termini de 20 dies hàbils a comptar des del dia següent de la data de publicació d'aquest anunci en el Diari Oficial de la Generalitat Valenciana, qualsevol persona física o jurídica puga examinar el procediment i formular les al·legacions que estime convenients. La documentació de l'esmentat procediment estarà dipositada durant aquest termini i en hores hàbils en el Servei de Qualitat d'Aigües de la Conselleria de Medi Ambient, al carrer de Francesc Cubells, número 7, 46799 València.
Diari Oficial de la Generalitat Valenciana


Sumari del DOGV 4140, del 03-12-2001 (2001/11484)

Correcció d'errades de la citació a comparéixer a la senyora Carmen Musoles Martínez, senyora Ana M.ª Escrihuela Escrihuela i senyora M.ª Luisa Mediavilla Gómez, en el recurs contenciós administratiu, procediment abreujat 144/01, interposat pel Sindicat de Treballadors de l'Ensenyament del País Valencià-Intersindical Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4140

Data del DOGV
:   03-12-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/11536


Organisme emissor
:   Institut Valencià de la Música

Tipus de document
:   Correcció d'errades

Correcció d'errades de la citació a comparéixer a la senyora Carmen Musoles Martínez, senyora Ana M.ª Escrihuela Escrihuela i senyora M.ª Luisa Mediavilla Gómez, en el recurs contenciós administratiu, procediment abreujat 144/01, interposat pel Sindicat de Treballadors de l'Ensenyament del País Valencià-Intersindical Valenciana. [2001/11813]
  
En el Diari Oficial de la Generalitat Valenciana número 4130, de 19 de novembre, es publica la citació a comparéixer a la senyora Carmen Musoles Martínez, senyora Ana M.ª Escrihuela Escrihuela i senyora M.ª Luisa Mediavilla Gómez, recurs contenciós administratiu, procediment abreujat 144/01, en què s'ha observat una errada a l'epígraf inicial, que es corregeix a continuació.
  
On diu: «Citació a comparéixer a la senyora Carmen Musoles Martínez i altres en el recurs contenciós administratiu, procediment abreujat 144/01, interposat pel Sindicat de Treballadors de l'Ensenyament del País Valencià-Intersindical Valenciana».
Diari Oficial de la Generalitat Valenciana


Sumari del DOGV 3977, del 10-04-2001 (2001/3324)

Informació pública de l'anul·lació de la publicació del programa d'actuació integrada del sector ponent sòl urbà, unitat 1, Benidorm, Alacant, del Pla General d'Ordenació Urbana de Benidorm.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3324


Organisme emissor
:   Construcciones Euromar, SL

Tipus de document
:   Anunci

Informació pública de l'anul·lació de la publicació del programa d'actuació integrada del sector ponent sòl urbà, unitat 1, Benidorm, Alacant, del Pla General d'Ordenació Urbana de Benidorm. [2001/M3324]
  
Als efectes que disposa la Llei 6/1994, Reguladora de l'Activitat Urbanística, es posa en coneixement de tots els propietaris i altres interessats en l'actuació esmentada, que la informació pública que es refereix al programa d'actuació integrada del sector ponent sòl urbà de Benidorm, publicada en aquest Diari Oficial de la Generalitat Valenciana número 3.968, de data 28 de març de 2001, queda a tots els efectes anul·lada i pendent d'esmena de diversos aspectes tècnics d'aquest; és per això que serà novament publicada i exposada a informació pública, tan prompte com siguen esmenats aquests.
Diari Oficial de la Generalitat Valenciana


Sumari del DOGV 3944, del 21-02-2001 (2001/1096)

Rotlle d'apel·lació número 603/2000. Cèdula de notificació.
-----------------------------------------------------------

### Dades del document

Número de DOGV
:   3944

Data del DOGV
:   21-02-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/1096


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 603/2000. Cèdula de notificació. [2001/Q1096]
  
La Secció Sisena de l'Audiència Provincial de València ha dictat, en el rotlle d'apel·lació número 622/1997, la sentència que té l'encapçalament i la part dispositiva que es diu tot seguit:
  
 «Audiència Provincial de València
  
Secció Sisena
  
Sentència número 1.068
  
- President: Vicente Ortega Llorca
  
- Magistrats:
  
· Ana Pérez Tórtola
  
· Purificación Martorell Zulueta
  
València, 29 de desembre de 2000
  
La Secció Sisena d'aquesta Audiència Provincial, sent-ne ponent la magistrada Ana Pérez Tórtola, ha vist les actuacions de judici de menor quantia número 123/1999, promogudes davant el Jutjat de Primera Instància número 1 de València per Prevalesa, SL, contra el senyor Fernando Ortega Ruiz, la senyora Prudencia López Ortuño, la senyora Braulia Acevedo Peces i el senyor Isidoro Alcaide Barba sobre reclamació, interposats pels demandats, la senyora Braulia Acevedo Peces i el senyor Isidoro Alcaide Barba, representats per la procuradora Isabel Orts Tallada i dirigida pel lletrat José Vicente Donay García. Ha comparegut l'apel·lat, Prevalesa, representat per la procuradora Rosa Rodríguez Gil i dirigida pel lletrat Jorge Marc Dognall. No han comparegut els apel·lats, el senyor Fernando Ortega Ruiz i la senyora Prudencia López Ortuño.
  
Decisió
  
1. Desestimar el recurs d'apel·lació interposat per la representació de la senyora Braulia Acevedo Peces i el senyor Isidoro Alcaide Barba, davant la sentència de data 22 de febrer de 2000, dictada pel Jutjat de Primera Instància número 1 de València i confirmar-la en totes les seues parts.
  
2. Imposar a la part apel·lant les costes causades en aquesta alçada.
  
S'hi pot interposat recurs de cassació».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Fernando Ortega Ruiz i la senyora Prudencia López Ortuño.
Diari Oficial de la Generalitat Valenciana


Sumari del DOGV 3962, del 20-03-2001 (2001/2349)

RESOLUCIÓ de 13 de març de 2001, de la Direcció General per als Recursos Humans, per la qual cita les persones interessades en el recurs número 128/2001.
---------------------------------------------------------------------------------------------------------------------------------------------------------

### Dades del document

Número de DOGV
:   3962

Data del DOGV
:   20-03-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/2349


Organisme emissor
:   Conselleria de Sanitat

Tipus de document
:   Resolució

RESOLUCIÓ de 13 de març de 2001, de la Direcció General per als Recursos Humans, per la qual cita les persones interessades en el recurs número 128/2001. [2001/M2349]
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha reclamat a aquesta unitat administrativa l'expedient referent al procediment que es descriu:
  
Recurrents: Mª del Carmen Giner Llorca, Pascual Gascón Sansano i María Borras García-Viso.
  
Persones interessades: les participants en les convocatòries de concurs oposició per a la provisió de places vacants de personal no sanitari del grup D, auxiliars administratius de la funció administrativa, d'institucions sanitàries de la Conselleria de Sanitat, convocat per la Resolució d'1 d'octubre de 1998 (DOGV núm. 3.351, de 15.10.1998).
  
Assumpte: recurs contenciós administratiu interposat contra les resolucions de 24.11.2000, 09.11.2000 i 24.11.2000 de la Conselleria de Sanitat de la Generalitat Valenciana, sobre anul·lació de la tercera prova del concurs oposició de personal no sanitari del grup D, auxiliars administratius de la funció administrativa, d'institucions sanitàries de la Conselleria de Sanitat, convocat per la Resolució d'1 d'octubre de 1998 (DOGV núm. 3.351, de 15.10.1998).
  
Referència del tribunal: recurs número 128/2001.
  
Segons el que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions en el termini de nou dies, si convé al seu dret, com a demandades, amb l'obligació de comparéixer ben representades de la manera que estableixen els articles 23.2 i 23.3 de la llei esmentada. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en aquest recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4044, del 17-07-2001 (2001/6246)

RESOLUCIÓ de 31 de maig de 2001, del conseller de Justícia i Administracions Públiques, per la qual s'aprova la bandera de l'Ajuntament de Moixent (València).
--------------------------------------------------------------------------------------------------------------------------------------------------------------

### Dades del document

Número de DOGV
:   4044

Data del DOGV
:   17-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6246


Data del document
:   31-05-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Moixent
    * municipi
    * administració local
    * bandera

RESOLUCIÓ de 31 de maig de 2001, del conseller de Justícia i Administracions Públiques, per la qual s'aprova la bandera de l'Ajuntament de Moixent (València). [2001/X6246]
  
L'Ajuntament de Moixent ha estimat convenient adoptar bandera perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi vexil·lològic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar la bandera adoptada per l'Ajuntament de Moixent que quedarà organitzada de la següent manera:
  
?Bandera de proporcions 2:3. Per meitat en alt.
  
A la primera meitat, junt a l'asta, un castell daurat sobre blau.
  
A la segona meitat daurat?.
  
Contra aquesta resolució que posa fi a la via administrativa els interessats podran interposar, potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4098, del 02-10-2001 (2001/9206)

Informació pública de la sol·licitud d'expedició de duplicat de títol acadèmic de la senyora Josefa Olcina Carrasco.
--------------------------------------------------------------------------------------------------------------------

### Dades del document

Número de DOGV
:   4098

Data del DOGV
:   02-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9206


Organisme emissor
:   Conselleria de Cultura i Educació

Tipus de document
:   Anunci

Informació pública de la sol·licitud d'expedició de duplicat de títol acadèmic de la senyora Josefa Olcina Carrasco. [2001/F9206]
  
La senyora Josefa Olcina Carrasco ha sol·licitat, per pèrdua de l'original, l'expedició de duplicat del títol de Graduat Escolar, les dades del qual s'indiquen a continuació.
  
Titular del document: Josefa Olcina Carrasco, nascuda el 21 d'octubre de 1964 a València, província de València, amb document nacional d'identitat número 77639118.
  
Tipus de document: Graduat Escolar, expedit pel Ministeri d'Educació i Ciència el dia 26 d'agost de 1991, i registrat en el llibre 7, foli 293, número 2067805236.
  
Centre docent que lliurà l'original: EPA Font de Sant Lluís de València.
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14 en el termini de 30 dies comptats des de la publicació d'aquest anunci.
Diari Oficial de la Generalitat Valenciana


Sumari del DOGV 4030, del 27-06-2001 (2001/5638)

RESOLUCIÓ de 16 de maig de 2001, de l'Institut Valencià de Finances, per la qual anuncia l'emissió de pagarés de la Generalitat per un import de 9.956.000,00 euros, emissió de 16 de maig de 2001.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4030

Data del DOGV
:   27-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5638


Data del document
:   16-05-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 16 de maig de 2001, de l'Institut Valencià de Finances, per la qual anuncia l'emissió de pagarés de la Generalitat per un import de 9.956.000,00 euros, emissió de 16 de maig de 2001. [2001/A5638]
  
El Conveni de Col·laboració del Programa d'Emissió de Pagarés de la Generalitat Valenciana regula i especifica les característiques de les emissions de pagarés que realitza la Generalitat Valenciana.
  
Les lleis anuals de pressupostos estableixen els límits per al deute de la Generalitat Valenciana i per al deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998, de la Conselleria d'Economia, Hisenda i Administració Pública, atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de deute de la Generalitat Valenciana en tram minorista.
  
Per això i d'acord amb la normativa exposada anteriorment, s'han adjudicat pagarés per un import de 9.956.000,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 adjudicat adjudicat
  
 (euros) (pessetes)
  
6 mesos 4.401.000,02 976.358.786
  
12 mesos 3.540.000,13 018.661.440
  
18 mesos 2.015.000,62 235.317.790